Samuel Scheidt

Samuel Scheidt (Halle, Alemania, 1587ko azaroaren 3an bataiatua - 1654ko martxoaren 24a) alemaniar musikagilea eta organista izan zen.

Biografia 

J. Sweelincken ikasle izan zen. 1603-1608. urteetan Halleko Moritzkircheko organista izan zen, eta 1619. urtetik aurrera Halleko gorteko organista izan zen. Bachen aurreko organo-musikagile aipagarriena izan zen.

Scheidten lan aipagarriena Tablatura nova (1624) organorako lana izan zen, tablatura idazkera erabili ordez pentagramak erabiltzen zituena. Lan horretan salmoak, ereserkiak, mezak, toccatak, fugak eta elizako musika biltzen ziren, besteak beste.

Erreferentziak 

Alemaniako musikagileak
Alemaniako organistak